নবীগঞ্জ সংবাদদাতা ॥ নবীগঞ্জ উপজেলার গজনাইপুর ইউনিয়নে ১৩তম শাহ্ মুশকিল আহসান নক-আউট ফুটবল টুর্নামেন্ট এর উদ্বোধন করা হয়েছে। স্থানীয় ছয় মৌজার আয়োজনে ও মুশকিল আহসান স্পোটিং ক্লাবের পরিচালনায় আয়োজিত টুর্নামেন্টটি রবিবার বিকালে ইউনিয়নের সাতাইহাল পাঁচ মৌজা ফুটবল মাঠে উদ্বোধন করা হয়। শান্তির প্রতিক পায়রা উড়িয়ে টুর্নামেন্টের উদ্বোধন করেন অতিথিবৃন্দ। অনুষ্ঠানে প্রধান অতিথি হিসাবে উপস্থিত ছিলেন নবীগঞ্জ উপজেলা পরিষদের চেয়ারম্যান এডঃ আলমগীর চৌধুরী। বিশেষ অতিথি ছিলেন উপদেষ্টা কমিটির সভাপতি নূর উদ্দীন আহমেদ (বীর প্রতীক), লন্ডন প্রবাসী আব্দুর রব, হবিগঞ্জ জেলা পরিষদের সদস্য এডভোকেট সুলতান মাহমুদ। এতে অন্যানের মধ্যে উপস্থিত ছিলেন, সাবেক মেম্বার তোয়াব উল্লাহ, আঃ মন্তাজ, হাজী চান্দ আলী, মহারাজ মিয়া, জমশেদ আলী, বর্তমান মেম্বার চুনু মিয়া, আব্দুল মুকিদ, আব্দুল আলী, ...